WP: Legătura dintre tentativa de asasinat și succesul în politică. Ce ne spun cazurile Fico și Bolsonaro despre viitorul lui Trump
Fostul președinte Donald Trump pe o scenă în aer liber în Pennsylvania, înconjurat de agenți Secret Service, cu sânge curgându-i din colțul urechii pe obraz. Pare tulburat, dar sfidător, cu pumnul strâns în aer în timp ce este îndepărtat în grabă de agenți. O imagine pe care o cunoaște deja tot globul.  Candidatul republicanilor la alegerile prezidențiale din noiembrie, Trump a supraviețuit unei tentative de asasinat, în urma căreia presupusul atacator a fost împușcat mortal, un participant la miting a fost ucis și alți doi au fost grav răniți. Atacul asupra lui Trump a șocat lumea și a bulversat un ciclu electoral american deja volatil și fierbinte.